Ο **Αθλητικός Όμιλος Ζωγράφου** είναι ελληνικό αθλητικό σωματείο που δραστηριοποιείται στην περιοχή του Ζωγράφου, στην Αθήνα, όπου και βρίσκεται η έδρα του, το Κλειστό Γυμναστήριο Ζωγράφου. Αγωνίζεται με χρώματα το μπλε και το λευκό. Ξεκίνησε την πορεία του ως ποδοσφαιρικό σωματείο το 1947, ενώ τον Οκτώβριο του 1954 δημιουργήθηκε το τμήμα καλαθοσφαίρισης μετά από ενσωμάτωση της τοπικής ομάδας του «Φαέθωνα». Σήμερα ο σύλλογος καλλιεργεί μόνο την καλαθοσφαίριση διατηρώντας τμήματα για αθλητές και αθλήτριες όλων των ηλικιακών ομάδων, με έδρα το Κλειστό Γυμναστήριο Ζωγράφου.

Τμήμα καλαθοσφαίρισης ανδρών
----------------------------

### Ιστορική αναδρομή

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Ο. Ζωγράφου λαμβάνει μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Αττικής.

Στο Κύπελλο Ανδρών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 58-90 από τον Κρόνο Γέρακα.

Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Χαράλαμπος Τερζόπουλος. Υπεύθυνος του ανδρικού τμήματος και έφορος είναι ο Σπύρος Μπάκουλας. Καθήκοντα πρώτου προπονητή διατηρεί ο Θανάσης Θωμόπουλος με συνεργάτη τον Ευριπίδη Παπαϊωάννου.

Τμήμα καλαθοσφαίρισης γυναικών
------------------------------

### Ιστορική αναδρομή

Την αγωνιστική περίοδο 1987-88 ο σύλλογος του Ζωγράφου κατέκτησε το Πρωτάθλημα της Α' Κατηγορίας Γυναικών της Ε.Σ.Κ. Αττικής. Δεδομένου πως ούτε η Β' Εθνική ούτε η Α2 Εθνική είχαν ακόμη δημιουργηθεί, την επόμενη χρονιά, 1988-89, η ομάδα ανήλθε στην Α' Εθνική Κατηγορία. Ολοκλήρωσε τις αγωνιστικές της υποχρεώσεις στην 8η θέση (σε σύνολο 12 ομάδων), έχοντας 8 νίκες και 14 ήττες. Ισοβάθμισε με τον Α.Ο. Παγκρατίου ο οποίος, όμως, τοποθετήθηκε μία θέση χαμηλότερα βάσει των επόμενων κριτηρίων κατάταξης.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Ο. Ζωγράφου λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής.

Στο Κύπελλο Γυναικών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 46-39 από τον Αμύντα Δάφνης-Υμηττού.

Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Χαράλαμπος Τερζόπουλος. Υπεύθυνος του γυναικείου τμήματος και έφορος είναι ο Γιάννης Κομνηνός. Καθήκοντα πρώτου προπονητή διατηρεί ο Μάνος Μανουσάκης με συνεργάτες τους Νίκο Βερροιόπουλο και Χριστίνα Κομνηνού.

  


| Α.Ο. Ζωγράφου - Roster 2015-16 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  | Ελληνίδα | Δήμητρα Κεσσέ | 1 | 1989 |  |
|  | Ελληνίδα | Στεφανία Πατέρα | 1-2 | 1988 |  |
|  | Ελληνίδα | Εύα Καλλιώρα | 1-2 | 1986 |  |
|  | Ελληνίδα | Στέλλα Σολωμού | 1-2 | 1981 |  |
|  | Ελληνίδα | Έμμυ Κατρίνη | 2 | 1990 |  |
|  | Ελληνίδα | Αλεξάνδρα Μπακάκου | 2 | 1989 |  |
|  | Ελληνίδα | Βιβή Αγγελίδη | 3 | 1979 |  |
|  | Ελληνίδα | Δέσποινα Νομικού | 3 | 1984 |  |
|  | Ελληνίδα | Αγλαΐα Χαρατσάρη | 3 | 1995 |  |
|  | Ελληνίδα | Χριστίνα Τρίχα | 3-4 | 1981 |  |
|  | Ελληνίδα | Ευγενία Καραμπεσίνη | 3-4 | 1995 |  |
|  | Ελληνίδα | Βασιλική Καρλαύτη | 4 | 1991 |  |
|  | Ελληνίδα | Έλενα Σελούλη | 4-5 | 1995 |  |
|  | Ελληνίδα | Ισιδώρα Σιδέρη | 5 | 1994 |  |

|  |
| --- |
| Προπονητής: Μάνος Μανουσάκης Έλληνας |
|  |
| *Ενημέρωση: 15 Ιουλίου 2021* |

Παραπομπές
----------

1. ↑  «Ιστορία» Αρχειοθετήθηκε 2013-05-14 στο Wayback Machine. πληροφορίες στον επίσημο ιστότοπο του συλλόγου.
2. ↑  «Αποτελέσματα Κυπέλλου ΕΣΚΑ: 1η Αγωνιστική Β' Φάση»[*νεκρός σύνδεσμος*], άρθρο στον ιστότοπο Sportsofficers.blogspot.gr, 18 Σεπτεμβρίου 2015.
3. ↑  «Ανακοίνωση του Διοικητικού Συμβουλίου»[*νεκρός σύνδεσμος*], ανάρτηση στον επίσημο ιστότοπο του συλλόγου.
4. 1 2  Περιοδικό «Ματιές στο Basket», τεύχος 10, Απρίλιος 1989, σελ. 38.
5. 1 2  Εφημερίδα «Αθλητική Ηχώ», φύλλο 27 Μαρτίου 1989, σελ. 2.
6. ↑  «Αποτελέσματα Κυπέλλου ΕΣΚΑ: Πήρε το ντέρμπι ο Αμύντας!», άρθρο στον ιστότοπο WePlayBall.gr, 28 Σεπτεμβρίου 2015.
7. 1 2  «Ολοκληρώθηκε το ρόστερ της ομάδας γυναικών του Ζωγράφου 2015 – 2016» Αρχειοθετήθηκε 2015-08-01 στο Wayback Machine. άρθρο στον ιστότοπο SportsHero.gr, 29 Ιουλίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Ζωγράφου, επίσημος ιστότοπος.